**Anton Rödin** (s. 21. marraskuuta 1990 Tukholma, Ruotsi) on ruotsalainen jääkiekkoilija, joka pelaa SHL-joukkue Brynäs IF:ssä. Hän toimii joukkueen kapteenina. Rödin on pelipaikaltaan oikea laitahyökkääjä.

Ura
---

### Seuraura

Rödin AHL-joukkue Chicago Wolvesin paidassa kaudella 2011–2012.
Rödin on Hammarby IF:n kasvatti. Hän pelasi myöhemmät juniorivuotensa kuitenkin Brynäs IF:ssä, jonka J20-junioreissa Rödin voitti J20 SuperElitin mestaruuden vuonna 2009 sekä hopeaa vuosina 2008 ja 2010. Hän voitti kaudella 2008–2009 tehoilla 29+26=55 koko sarjan maalipörssin ja sijoittui pistepörssissä toiseksi joukkuetoverinsa Henrik Thegelin kanssa. Samalla kaudella hän debytoi miesten peleissä pelattuaan kuusi ottelua lainalla Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa.

Kesällä 2009 Vancouver Canucks varasi Rödinin toisella kierroksella numerolla 53. Hän siirtyi kaudeksi 2009–2010 Brynäsin Elitserien-joukkueeseen ja teki tulokaskaudellaan 36 ottelussa tehot 1+4=5 sekä viidessä playoff-ottelussa yhden maalin. Rödin kävi kauden aikana myös kahdeksan ottelun verran lainalla sarjatasoa alempana Mora IK:ssa. Hän teki kesäkuussa 2010 kolmivuotisen tulokassopimuksen Vancouver Canucksin kanssa, mutta Rödin sopi samalla jatkavansa kauden 2010–2011 vielä lainalla Brynäsissä. Hän teki toisella Elitserien-kaudellaan runkosarjassa 26 tehopistettä.

Kaudeksi 2011–2012 Rödin siirtyi Vancouver Canucksin organisaatioon. Hän pelasi molemmat jälkimmäiset sopimuskautensa kokonaan farmijoukkue Chicago Wolvesissa, AHL:ssä, eikä Rödin saanut tulokassopimuksensa aikana näytönpaikkaa NHL:stä. Hän pelasi koko jälkimmäisellä kaudellaan vain 49 runkosarjaottelua aivotärähdyksen sekä nivustyrän vuoksi. Rödin palasi kaudeksi 2013–2014 kaksivuotisella sopimuksella Brynäsiin. Hän nousi joukkueen varakapteeniksi. Kaudella 2014–2015 Rödin teki Ruotsin pääsarjatason yhden kauden piste-ennätyksensä tehoilla 19+21=40, joilla hän jakoi Brynäsin sisäisen maalipörssin voiton Bill Sweattin kanssa ja sijoittui sisäisessä pistepörssissä kolmanneksi. Kevään 2015 pudotuspeleissä Rödin oli joukkueen paras pistemies ja maalintekijä tehoilla 5+2=7. Maaliskuussa 2015 hän teki kolmivuotisen jatkosopimuksen Brynäsin kanssa.

Rödin nimettiin kaudeksi 2015–2016 Brynäsin kapteeniksi. Hän kärsi kauden aikana loukkaantumisista, joiden vuoksi Rödin pelasi joukkueessa vain 33 runkosarjaottelua. Hän joutui pitkäksi aikaa sivuun loukkaannuttuaan marraskuun 2015 Karjala-turnauksen avausottelussa. Rödin oli kuitenkin Brynäsin toiseksi paras pistemies Greg Scottin jälkeen tehoilla 16+21=37 ja jakoi joukkueen sisäisen tehotilaston voiton Lukas Kilströmin kanssa lukemalla +7.

Maaliskuussa 2016 Rödin teki Vancouver Canucksin kanssa uuden, vuoden mittaisen, yksisuuntaisen ja 950 000 dollarin arvoisen sopimuksen. Kauden 2016–2017 kynnyksellä, lokakuussa 2016 hän joutui sivuun polvivamman vuoksi. Joulukuussa Rödin lähetettiin kuntoutumaan AHL-joukkue Utica Cometsin vahvuuteen. Hän teki Canucksissa NHL-debyyttinsä 23. joulukuuta 2016 vieraissa Calgary Flamesia vastaan. Rödin sai ottelussa jääaikaa 7.18 minuuttia. Hän pelasi kolme NHL-ottelua tehden yhden syöttöpisteen ja kolme AHL-ottelua tehden yhden syöttöpisteen, kunnes Rödinin polvivamma uusitui tammikuussa 2017 ja päätti hänen loppukautensa.

Heinäkuussa 2017 Rödin teki Vancouver Canucksin kanssa vuoden mittaisen, yksisuuntaisen ja 700 000 dollarin arvoisen jatkosopimuksen. Syksyn harjoitusleirin päätteeksi seura lähetti hänet siirtolistan kautta Utica Cometsin AHL-joukkueeseen. Rödin pelasi siellä alkukaudella 2017–2018 seitsemän ottelua ja hänet kutsuttiin lokakuussa kertaalleen Canucksin NHL-vahvuuteen, mutta Rödin ei saanut kuitenkaan tililleen NHL-otteluita. Marraskuussa seura asetti hänet uudelleen siirtolistalle. Koska mikään toinen NHL-seura ei napannut Rödiniä vuorokauden kuluessa, Canucks osti hänen sopimuksensa ulos. Seuraavana päivänä Rödinin vahvistettiin siirtyvän Sveitsin National Leaguen HC Davosiin kevääseen 2019 asti kestävällä sopimuksella. Hänen runkosarjansa jäi loukkaantumisen vuoksi vain kahdeksan ottelun mittaiseksi, mutta pudotuspeleissä Rödin oli joukkueen paras pistemies tehoilla 3+4=7.

Rödin teki heinäkuussa 2018 vapaana agenttina vuoden mittaisen ja yksisuuntaisen NHL-sopimuksen Anaheim Ducksin kanssa. Syyskuussa seura asetti hänet siirtolistalle. Koska mikään toinen seura ei napannut Rödiniä vuorokauden kuluessa, Ducks lähetti hänet AHL-joukkue San Diego Gullsiin. Vain pari päivää myöhemmin Ducks asetti Rödinin uudelleen siirtolistalle ja sen läpäistyään purki hänen sopimuksensa. Rödin palasi lokakuussa loppukauden 2018–2019 kattavalla sopimuksella Sveitsiin ja HC Davosin riveihin. Hän oli 11 osumallaan joukkueen kolmanneksi paras maalintekijä. Rödin voitti myös koko kevään 2019 karsintasarjan piste- ja maalipörssin tehoilla 6+5=11.

Kaudeksi 2019–2020 Rödin palasi pitkällä, viisivuotisella sopimuksella kotimaahansa ja Brynäs IF:n SHL-joukkueeseen. Hänet nimettiin joukkueen kapteeniksi.

### Maajoukkueura

Rödin pelasi alle 20-vuotiaiden MM-kilpailuissa vuonna 2010 voittaen pronssia. Hän oli Magnus Pääjärvi-Svenssonin kanssa Ruotsin toiseksi paras pistemies André Peterssonin jälkeen molempien tehtyä tehot 3+7=10. Yhteensä hän on pelannut 19 nuorten ja kolme poikien maaottelua.

Ruotsin A-maajoukkueessa Rödin on pelannut 16 ottelua tehopistein 1+2=3. Hän teki A-maajoukkuedebyyttinsä 7. marraskuuta 2013 Karjala-turnauksen Gävlessä pelatussa avausottelussa Tšekkiä vastaan. Rödin merkittiin Ruotsin extrahyökkääjäksi. Ensimmäisen A-maajoukkuemaalinsa hän teki Carlson Hockey Gamesissa 22. huhtikuuta 2018 Pardubicessä Suomea vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Brynäs IF | SuperElit | 1 | 0 | 0 | 0 | 0 | – | – | – | – | – |
| 2007–2008 | Brynäs IF | SuperElit | 35 | 8 | 11 | 19 | 36 | 7 | 1 | 0 | 1 | 0 |
| 2008–2009 | IK Oskarshamn | Allsvenskan | 6 | 0 | 0 | 0 | 2 | – | – | – | – | – |
|  | Brynäs IF | SuperElit | 37 | 29 | 26 | 55 | 34 | 7 | 2 | 10 | 12 | 4 |
| 2009–2010 | Mora IK | Allsvenskan | 8 | 2 | 2 | 4 | 0 | – | – | – | – | – | JMM | 6 | 3 | 7 | 10 | 2 |
|  | Brynäs IF | SuperElit | 4 | 0 | 3 | 3 | 4 | 3 | 0 | 3 | 3 | 0 |
|  | Brynäs IF | Elitserien | 36 | 1 | 4 | 5 | 8 | 5 | 1 | 0 | 1 | 4 |
| 2010–2011 | Brynäs IF | Elitserien | 53 | 7 | 19 | 26 | 16 | 5 | 1 | 1 | 2 | 0 |
| 2011–2012 | Chicago Wolves | AHL | 62 | 10 | 17 | 27 | 18 | – | – | – | – | – |
| 2012–2013 | Chicago Wolves | AHL | 49 | 4 | 10 | 14 | 22 | – | – | – | – | – |
| 2013–2014 | Brynäs IF | SHL | 47 | 12 | 23 | 35 | 38 | 5 | 2 | 1 | 3 | 6 |
| 2014–2015 | Brynäs IF | SHL | 54 | 19 | 21 | 40 | 32 | 7 | 5 | 2 | 7 | 6 |
| 2015–2016 | Brynäs IF | SHL | 33 | 16 | 21 | 37 | 18 | – | – | – | – | – |
| 2016–2017 | Vancouver Canucks | NHL | 3 | 0 | 1 | 1 | 0 | – | – | – | – | – |
|  | Utica Comets | AHL | 3 | 0 | 1 | 1 | 0 | – | – | – | – | – |
| 2017–2018 | Utica Comets | AHL | 7 | 1 | 1 | 2 | 6 | – | – | – | – | – |
|  | HC Davos | NLA | 8 | 1 | 5 | 6 | 6 | 6 | 3 | 4 | 7 | 12 |
| 2018–2019 | HC Davos | NLA | 34 | 11 | 6 | 17 | 40 | – | – | – | – | – |
| 2019–2020 | Brynäs IF | SHL | 46 | 14 | 32 | 46 | 73 | – | – | – | – | – |
| 2020–2021 | Brynäs IF | SHL | 35 | 9 | 20 | 29 | 18 | – | – | – | – | – |
| 2021–2022 | Brynäs IF | SHL | 52 | 19 | 15 | 34 | 22 | 3 | 1 | 0 | 1 | 0 |
| 2022–2023 | Brynäs IF | SHL | 40 | 6 | 22 | 28 | 28 | – | – | – | – | – |
| 9 kautta | yhteensä | Elitserien/SHL | 396 | 103 | 177 | 280 | 253 | 25 | 10 | 4 | 14 | 16 |
| 4 kautta | yhteensä | AHL | 121 | 15 | 29 | 44 | 46 | – | – | – | – | – |
| 2 kautta | yhteensä | NLA | 42 | 12 | 11 | 23 | 46 | 6 | 3 | 4 | 7 | 12 |

Lähteet
-------

* Anton Rödin The Internet Hockey Databasessa (englanniksi)
* Anton Rödin Eurohockey-sivustolla (englanniksi)
* Anton Rödin Legends of Hockey -sivustolla (englanniksi)
* Anton Rödin *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Anton Rödin *Elite Prospects*. Everysport Media Group AB.  (englanniksi)
2. ↑  Elite Prospects - SuperElit Stats 2008-2009 *eliteprospects.com*. Everysport Media Group. Viitattu 2.11.2019. (englanniksi)
3. ↑  Canucks sign 2009 draft picks Anton Rodin and Peter Andersson *nhl.com/canucks*.  2.6.2010. Vancouver, B.C:  Vancouver Canucks. Viitattu 25.10.2013. (englanniksi)
4. ↑  Bodin, Uffe: Rödin gör en Klingberg *Hockeysverige.se*.  2.6.2010. NewsMe. Viitattu 25.10.2013. (ruotsiksi)
5. ↑  Pettersson, Robert: Lämnar AHL för spel i Elitserien *Hockeysverige.se*.  28.3.2013. NewsMe. Viitattu 25.10.2013. (ruotsiksi)
6. ↑  Elite Prospects - Brynäs IF *eliteprospects.com*. Everysport Media Group. Viitattu 2.11.2019. (englanniksi)
7. ↑  Carlsson, Catarina: Anton Rödin förlänger *brynas.se*.  8.3.2015. Brynäs AB. Viitattu 7.5.2015. (ruotsiksi)
8. ↑  Ruotsi maksoi voitostaan kovan hinnan Karjala-turnauksessa *MTVuutiset.fi*.  5.11.2015. MTV Oy. Viitattu 20.3.2016.
9. ↑  Elite Prospects - Brynäs IF *eliteprospects.com*. Everysport Media Group. Viitattu 2.11.2019. (englanniksi)
10. ↑  Canucks sign Anton Rodin *nhl.com/canucks*.  22.3.2016. Vancouver, B.C:  Vancouver Canucks. Viitattu 19.6.2016. (englanniksi)
11. ↑  Savonen, Ilari: NHL-seura teki sopimuksen vahvan kauden Ruotsissa pelanneen hyökkääjän kanssa *suomikiekko.com*.  23.3.2016. Nordic Sport Media. Viitattu 19.6.2016.
12. ↑  Vancouver Canucks at Calgary Flames Box Score — December 23, 2016 *Hockey-Reference.com*.  23.12.2016. Sports Reference LLC. Viitattu 2.11.2019. (englanniksi)
13. 1 2 3  Anton Rodin Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 1.11.2019. Viitattu 2.11.2019. (englanniksi)
14. ↑  Ruotsalaisseura saamassa himoitun pelaajan rapakon takaa – KHL-seurat jäivät kakkoseksi *suomikiekko.com*.  10.4.2019. Nordic Sport Media. Viitattu 2.11.2019.
15. ↑  Anton Rodin signed to a one-year contract *nhl.com/canucks*.  1.7.2017. Vancouver, BC:  Vancouver Canucks. Viitattu 2.11.2019. (englanniksi)
16. ↑  Canucks to release Rodin from contract *nhl.com/canucks*.  20.11.2017. Vancouver, BC:  Vancouver Canucks. Viitattu 2.11.2019. (englanniksi)
17. ↑  HCD verpflichtet Anton Rödin *hcd.ch*.  21.11.2017. Hockey Club Davos AG.  Arkistoitu 1.11.2019. Viitattu 2.11.2019. (saksaksi)
18. ↑  Elite Prospects - HC Davos *eliteprospects.com*. Everysport Media Group. Viitattu 2.11.2019. (englanniksi)
19. ↑  Ducks Sign Six in Free Agency, Including Schenn *nhl.com/canucks*.  2.7.2018. Anaheim Ducks. Viitattu 2.11.2019. (englanniksi)
20. ↑  Anton Rödin kehrt nach Davos zurück *hcd.ch*.  6.10.2018. Hockey Club Davos AG.  Arkistoitu 1.11.2019. Viitattu 2.11.2019. (saksaksi)
21. ↑  Elite Prospects - HC Davos *eliteprospects.com*. Everysport Media Group. Viitattu 2.11.2019. (englanniksi)
22. ↑  Elite Prospects - NLA Stats 2018-2019 *eliteprospects.com*. Everysport Media Group. Viitattu 2.11.2019. (englanniksi)
23. ↑  Löf Nyqvist, Martin: Anton Rödin kommer hem till Brynäs IF — skriver på för fem år *brynas.se*.  25.4.2019. Brynäs AB. Viitattu 2.11.2019. (ruotsiksi)
24. ↑  Elite Prospects - Sweden U20 *eliteprospects.com*. Everysport Media Group. Viitattu 2.11.2019. (englanniksi)
25. ↑  Sweden - Czech Republic (Line Up) *stats.swehockey.se*.  7.11.2013. Svenska Ishockeyförbundet. Viitattu 2.11.2019. (englanniksi)
26. ↑  SWE - FIN (3-7) *stats.swehockey.se*.  22.4.2018. Svenska Ishockeyförbundet. Viitattu 2.11.2019. (englanniksi)